AUBERIVE   ( 11 )       Istor ur Bleinier Laz-Senin   ( 2 )   evit Gustav Mahler    e koun Herbert Von Karajan       Hag ar pezh hoch eus trechet warnoch   Ho tougo da Zoue   .   Gustav Mahler - Eil Kensonadeg ,  Dasorchidigezh    ( Auferstehungssinfonie )        Luskad Kentan   Religioso / Speredek            - I -       Itron -Varia an Diskuliadur    Eürus an eneoù galvet war Arch ar Salvidigezh ,  da servij Roue ar rouaned ,  A vo He Chabiten Itron-Varia gaer ha ken chwek  .    Mélanie Calvat , 18 a viz Mezheven 1877 .         2  -  Skeudennoù a ziwanas e spered Fred Kervern , kounaennoù un amzervezh pell diresis . En em gavout a reas gwelloch , evel ma vije bet beuzet en ur sklerijenn wenn war e dro .  Tremenet o doa dre ur seurt hent-riboul a zifourke war ar sal vras , ul liv glas o silan enni . Pegement a dud oa enno ? Miliadoù , marteze , o tont eus goueled ar Marv , en doa roet digor dezho Ragevezh Doue .  Sonjal a reas e oa e-unan-penn , avat , trechet prim  gant ar choant kousket , tra ma uhelae ha pellae a-benn-herr an aerlestr divent , breman , livioù gwareg-chlav warnan , a-dreuz islonkoù an egor ! Par dur voull dan ruz didrouz e oa , a choulaoue , a-drenv dezhi , nemet boudoù , zeuet tochor , ur bed o vont da netra .  Ha marse diwar zibouezder ivez e oa , pe gement a dizh bet deuet trumm war al lestr , ma oa bet kaset war-raok davit echonderioù steredek didermen ?    Krenn e santas Fred e oa e gorf o tistagan dioutan e-unan , hag e chellfe arvestin breman ouzh e choloenn a gig , evel medo o paouez en em zizober diouzh ur pezh-dilhad kozh ha re deuch en diwezh .   A-led e tispleg ar sonerezh , o  tibunan e nerzh a-dreuz an amzer .    Un deiz , en doa klevet lavaroù-man e genou e genseurt Leon Fleisher , pianoour ha bleinier laz-senin brudet , eveltan .    Choari a rejont o vestr warnan , o  lakaat e glopenn da zassenin ganto .  Trelatet e voe e spered ivez , treuzet-didreuzet gant stronsoù ha luskoù dianav , bet treantet e galon gant nerzh ur garantez dispar . ( 5 ) Intent a reas e vefe dieub evit gwir , hag e chellfe mont da vale diouzh un tu ha dun tu all , kenkoulz da rannvroioù ar pellan eus hon stergoumoulenn ha da zonderioù distroan eus e emskiant .      Kavout a  reas dezhan ech adveve ur varzhoneg bet sonaozet brav gant Strauss : ...  Lusket eo va ene gant ur choant nijal  ...  ( 6 )Neuze , o sevel dan nech , war un hent skedus , betek Dor uhel an Nenvoù ...  Kildroennoù sach e vuhez , avat , o tibunan dirak e zaoulagad evel ur stêr tenval , a zegasas de sonj ur gwirvoud all . Hag ur vouezh unton , pistigus , a adlavare dezhan hep ehan   Noch ket perchenn deoch hoch-unan  .   Templ ar Spered Santel eo ho korf  .   ( 7 )  Kensonadeg Gorecki , envoradenn boanius ur vamm glarachet goude marv he mab , a  savas a-nevez war e envor .  Daoust ha nen doa ket choariet alies anezhi gwechall , pa oa bet graet meuleudi anezhan gant skridvarnourien bennak a gomze eus   ur bleinier laz-senin donezonet kaer , ijinus-dreist , a ouie ober eus e sonerezh un oberenn damzoueel  ?...   Kredin a reas adklevout ar ganerez :    Mamm , dreist-holl , na zirollit ket da ouelan ,  Gwerchez ken glan Ho kalon , Rouanez  an Nenvoù ,   Va gwarezit da viken  ...  ( 8 )      3 - Ne reas ken tra an Trede Brezel-Bed , gant e zismantroù a-leizh o krouin tro-dro euzhusterioù diniver , nemet lakaat an traoù diaesoch evit pep hini an arzourien gozh da daolennin ar Gened .  A-hend-all , anez na vefe hini  Korolladeg an Ankoù  , ne oa ket marvet houman gant emdouelloù ar bed kozh ?  Tra ebet ken diganti , a sonjas , panevet ar youl-se ken gouez da chom bev koustet a gousto , dre aberzhin e vugel e-unan , zoken , troket ouzh archant pe voued-kof bennak ?  Kredin a rae ken kalet e oa deut choant da John ma vefe aet buan e lezvamm da Anaon , gant ar warizi a vage outi dre guzh ha gant e sonj talvezout dezhi gwall evit gwall .  Hag ouzhpennzo , pen em gaved e goudor ar  Bunker  , gwir-dreist , penaos kaout choant anavezout muioch an  No Mans Land   war-chorre ? Ha perak bezan e chal gant  Kampoù ar Marv  ? ( 9 )  A-bell zo , nen doa ket choariet Fred ur benveg-senin .  Gouli ar cherse o rannan e galon , e huanadas .      4 - O pignat gant e hent davit pellenoù an nenv , e kavas dezhan ar beajour , e steuzie a-nebeudoù war e dro ar santad-se a veurded a oa bet ennan betek-hen , o rein aes dezhan kemer penn an hent-man ken splann , end-eeun , war glask un tenzor dispar !  Gant ar pled a daole Hounnezh outan , e oa aet ivez diwar e wel damant ar Vamm Santel dezhan , ken talvoudus anezho en a-raok hag ur mor-bras divent , leun a veiz , o lakaat pep sterenn eus an Hent Gwenn da lugernin muioch choazh vel inizi aour kinklet a vokedoù bleunioù speredet-kaer , a choarie , lirzhin , o sonerezh doueel .  Diaes e oa dezhan , hep gouzout perak .  Ne zeue ket a-benn da zamwelout tra . Nemet , marteze , gwech ha gwech all , ur  skleurennig bennak e-kreiz koumoul du ar Varn Ziwezhan .  War lein ur grechienn boultrennek ha sech e oa , goude un Hent-Kroaz diziwezh medo o paouez pignat warnan gant poan .  Un dra bounner he doa flastret kriz e zivskoaz .  Gant un dremm drist , e vinchoarzhe Steredenn ar Mintin .  Perlez nakr a zevere war he divjod , sklaer evel an dour .  Gant hast , he doa redet war al leurenn an Diva en doa gwelet ergentaou :   Petra hoch eus graet gant ho puhez ?  , a gane-hi dezhan .  Ha , gant  taolioù  soprano  he mouezh chlacharus , e kane ur wech ouzhpenn ur salm leun a hirvoud :    Va mab , va zibabet , va muian-karet ,  Rann da chloazioù gant da vamm  ...  ( 8 )      ( Da Vezan Kendalchet )       ___    DAN AR WERN -  Auberive  ( Trede Kelch ) - 11 -  Istor ur Bleinier Laz- Senin  ( 2 ) - 1993 / 2010 - Pep gwir miret strizh - All rights reserved - Tous droits réservés - Breton Version / E Brezhoneg .   Auberive   , Copyright 2006 .     ___    Notennoù  :  5 - Léon Fleisher , pianoour ha bleinier laz-senin amerikan brudet , ganet e 1928 e San Francisco .  6 - Unan ar  Pevare Lieder Diwezhan  ( Vier Letzte Lieder ) gant Richard Strauss ( 1948 ) , diwar ur varzhoneg gant Herman Hesse :  O Vont da Gousket  ( Beim Schlafengehen ) , e  Gesammelte Dichtungen  , Verlag , 1952 . Alle rechte vorbehalten .  7 - Sant Paol , I - Kor , VI , 19 .  8 - Henrik Gorecki -  Kensonadeg n°3  , opus 36 ( 1976 ) .   9 - C/f :  An Trede Arch  ( Dan Ar Wern )